კრისტინა ონასისი

კრისტინა ონასისი (, ; დ. 11 დეკემბერი, 1950, ნიუ-იორკი აშშ — 19 ნოემბერი, 1988 ბუენოს-აირესი, არგენტინა) — მეწარმე,  ონასისის იმპერიის მემკვიდრე. არისტოტელე ონასისისა და ათინა ონასის-ნიარქოსის ერთადერთი ქალიშვილი.

ბიოგრაფია
კრისტინა ონასისი, ბერძენ- არგენტინელი გემების მაგნატის არისტოტელ ონასისისა და მისი პირველი მეუღლის ათინა ონასის- ნიარქოსის ერთადერთი ქალიშვილი, ნიუ-იორკში დაიბადა. მისი ბაბუა დედის მხრიდან იყო სტავროს გ. ლივანოსი, ლივანოსის საზღვაო იმპერიის დამფუძნებელი. ონასისს ჰყავდა უფროსი ძმა, ალექსანდრე. ის და ალექსანდრე აღიზარდნენ და განათლება მიიღეს საფრანგეთში, საბერძნეთსა და ინგლისში. გოგონა სწავლობდა ოქსფორდის ჰედინგტონის სკოლაში და ლონდონის კინგსის კოლეჯში 1968 - 1969 წლებში.

ქრისტინას მშობლები 1960 წელს დაშორდნენ მამის რომანის გამო საოპერო მომღერალ მარია კალასთან. მოგვიანებით არისტოტელე ონასისი 1968 წელს დაქორწინდა აშშ-ს ყოფილ პირველ ლედიზე, ჟაკლინ კენედიზე, პრეზიდენტ ჯონ კენედის ქვრივზე. კრისტინა და ალექსანდრე  ჟაკლინ კენედის  მიმართ  უნდობლობას გამოხატავდნენ. კრისტინას დედა სტავროს ნიარქოსზე დაქორწინდა 1971 წელს.

ორწლინახევრის განმავლობაში კრისტინამ დაკარგა ყველა ნათესავი: 1973 წელს ათენში ავიაკატასტროფის შედეგად დაიღუპა მისი ძმა ალექსანდრე; დედა გარდაიცვალა, სავარაუდოდ, წამლის გადაჭარბებული დოზის მიღებით, 1974 წელს; მამა გარდაიცვალა 1975 წელს. მამის გარდაცვალების შემდეგ, ქრისტინამ უარი თქვა აშშ-ს მოქალაქეობაზე. მას ორმაგი მოქალაქეობა ჰქონდა - საბერძნეთის და არგენტინის.

კარიერა
ალექსანდრეს გარდაცვალების შემდეგ არისტოტელ ონასისი ქალიშვილს საკუთარი იმპერიის მემკვიდრედ თვლიდა. მისი  გადაწყვეტილებით, საოჯახო ბიზნესს კრისტინა უნდა ჩადგომოდა სათავეში.  ამ მიზნით, იგი ნიუ იორკში საკუთარ ოფისში გაგზავნა  სამუშაოდ. არისტოტელეს გარდაცვალების შემდეგ მან მემკვიდრეობით მიიღო მამის ქონების 55%, რაც 500 მილიონ დოლარად შეფასდა. დარჩენილი 45% გადაეცა ალექსანდრე  ონასისის ფონდს, რომელიც ალექსანდრეს ხსოვნისათვის დაარსდა. ჟაკლინ ონასისმა  მიიღო 26 მილიონი დოლარი..მამის გარდაცვალების შემდეგ კრისტინა ონასისი ბიზნესს წარმატებით უძღვებოდა.

პირადი ცხოვრება
კრისტინა მუდმივად მედიის ყურადღების ცენტრში იყო მდიდრული ცხოვრების წესის, და მგზნებარე პირადი ცხოვრების გამო. სიმდიდრის მიუხედავად, იგი ხშირად უკმაყოფილო იყო. ზედმეტი წონის გამო იცავდა ექსტრემალურ დიეტებს, თუმცა დეპრესიაში ჩავარდნის შემდეგ ისევ იმატებდა. მუდმივი სიყვარულის ძიებაში იყო.  30 წლის ასაკში მას დაუსვეს კლინიკური დეპრესიის დიაგნოზი და დაუნიშნეს ბარბიტურატები, ამფეტამინები და საძილე აბები . იგი  წამლებზე გახდა დამოკიდებული. როგორც ამბობდნენ, 1970-იან წლებში საავადმყოფოშიც მოხვდა  საძილე აბების გადაჭარბებული დოზის მიღების გამო.

კრისტინა ონასისი ოთხჯერ იყო დაქორწინებული:

პირველი მეუღლე: ჯოზეფ ბულკერი (დაქორწინდნენ 1971 წელს, განქორწინდნენ 1972 წელს).
მეორე - ალექსანდრე ანდრედაისი (დაქორწინდნენ 1975 წელს, განქორწინდნენ 1977 წელს).
მესამე - სერგეი დანილოვიჩ კაუზოვი (დაქორწინდნენ 1978 წლის 2 აგვისტოს, განქორწინდნენ 1980 წელს) - სსრკ მოქალაქე (დაიბადა 1941 წლის 25 ივლისს) და "სოვფრახტის" თანამშრომელი; საქორწინო ცერემონია  მოსკოვში  გაიმართა და გაგრძელდა 16 თვის განმავლობაში. ამჟამად ის დიდ ბრიტანეთში ცხოვრობს ( სხვა ვერსიით - შვეიცარიაში).
მეოთხე ქმარი - ტიერი რუსელი (დაქორწინდნენ 1984 წელს, განქორწინდნენ 1987 წელს).

ქალიშვილი - ათენა ონასისი-რუსელი (დაიბადა 1985 წელს)

კრისტინა ონასისი გარდაიცვალა 1988 წლის 19 ნოემბერს ბუენოს -აირესში გაურკვეველ ვითარებაში (სხვა წყაროების მიხედვით - მიოკარდიუმის ინფარქტის შედეგად). 20 ნოემბერს მას ბერძნული მართლმადიდებლური წესით პანაშვიდი გადაუხადეს ონასისის საკუთრებაში მდებარე კუნძულ სკორპიოს სამლოცველოში, რის შემდეგაც იგი მამისა და ძმის გვერდით დაკრძალეს ონასისის საოჯახო სასაფლაოზე, კუნძულ სკორპიოსზე.

კრისტინას გარდაცვალების შემდეგ, ონასისიის იმპერია გადაეცა მის ქალიშვილს ათენა რუსელს, რომელიც მას შეეძინა ბოლო, მეოთხე ქორწინებაში ფრანგ ტიერი რუსელთან.

საინტერესო ფაქტი
არისტოტელ ონასისის ძვირადღირებული იახტა , რომელსაც სახელი მისი ქალიშვილის პატივსაცემად დაარქვა, წარმოადგენდა ერთგვარ "მცურავი სასახლეს". რამდენიმე წლის განმავლობაში კრისტინას მუდმივი საცხოვრებლი იყო. იახტა გადაკეთებული იყო სამხედრო ფრეგატიდან "სტორმონტი"